ddrg/super_eurlex huggingface dataset:
A Bizottság 2040/93/EGK rendelete

(1993. július 27.)

a Madeirán termelt étkezési burgonya, valamint az Azori-szigeteken termesztett vetőburgonya és cikóriasaláta a Tanács által ECU-ben meghatározott és az újra megállapított valutaárfolyam következtében csökkentett termelési támogatásának összegéről

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a közös agrárpolitika keretein belül alkalmazott elszámolási egységről és átváltási árfolyamokról szóló, 1992. december 28-i 3813/92/EGK tanácsi rendeletre [1] és különösen annak 9. cikke (1) bekezdésére,

mivel a legutóbb az 1663/93/EGK rendelettel [2] módosított, a szeptemberben és novemberben újra megállapított valutaárfolyamok következtében az ECU-ben meghatározott árak és összegek módosításáról szóló, 1992. december 28-i 3824/92/EGK bizottsági rendelet [3] kibocsátja azon árak és összegek jegyzékét, amelyek az 1993/94-es gazdasági évtől kezdődően a valutaárfolyamok közötti eltérések automatikus megszüntetését célzó intézkedések keretein belül, az 1331/93/EGK rendelettel [4] módosított 537/93/EGK bizottsági rendelet [5] által meghatározott 1,013088 értékű együtthatóval módosultak; mivel a 3824/92/EGK rendelet 2. cikke úgy rendelkezik, hogy az ebből adódóan csökkenő árakat és összegeket valamennyi ágazatra meg kell határozni, és a csökkentett árakat rögzíteni kell;

mivel a 3714/92/EGK bizottsági rendelettel [6] módosított 1600/92/EGK tanácsi rendelet [7] Madeirán az étkezési burgonya, az Azori-szigeteken pedig a vetőburgonya és az endívia helyi termesztését elősegítő támogatást vezet be; mivel a támogatások összegét a fenti rendelkezések alapján ki kell igazítani;

mivel az e rendeletben előírt intézkedések összhangban vannak a Vetőmagpiaci Irányítóbizottság véleményével,

ELFOGADTA EZT A RENDELETET:

1. cikk

Az 1600/92/EGK rendelet 16. és 27. cikkében említett, a 3824/92/EGK rendelet 2. cikkével összhangban csökkentett támogatások összege hektáronként 494 ECU.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1993. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. július 27-én.

a Bizottság részéről

René Steichen

a Bizottság tagja

[1] HL L 387., 1992.12.31., 1. o.

[2] HL L 158., 1993.6.30., 18. o.

[3] HL L 387., 1992.12.31., 29. o.

[4] HL L 132., 1993.5.29., 114. o.

[5] HL L 57., 1993.3.10., 18. o.

[6] HL L 378., 1992.12.23., 23. o.

[7] HL L 173., 1992.6.27., 1. o.

--------------------------------------------------
A BIZOTTSÁG 1908/94/EK RENDELETE

(1994. július 27.)

a kisüzemi gyapottermelőket érintő támogatási rendszer alkalmazására vonatkozó részletes szabályok megállapításáról szóló 2048/90/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 2054/92/EGK rendelettel1 módosított, a kisüzemi gyapottermelőkre vonatkozó támogatási rendszer bevezetéséről szóló, 1990. április 27-i 1152/90/EGK tanácsi rendeletre2 és különösen annak 7. cikke (1) bekezdésére,

mivel a legutóbb a 3023/93/EGK rendelettel3 módosított, 1990. július 18-i 2048/90/EGK bizottsági rendelet4 2. cikkének (1) bekezdése a rendszer megfelelő működésének biztosítása érdekében meghatározza a támogatás nyújtásának egyes feltételeit; mivel nyilvánvalóvá vált, hogy az elérendő célt - nevezetesen, hogy a támogatást azok a gyapottermelők kapják, akik legfeljebb 2,5 hektár területen termesztenek gyapotot - egyes esetekben az említett legnagyobb méretet meghaladó területek színlelt megosztásával meghiúsították annak érdekében, hogy a támogatási kérelmeket nem valódi kistermelők a tényleges kistermelők nevében adhassák be; mivel ennek a nemkívánatos folyamatnak az elkerülése céljából rendelkezni kell arról, hogy támogatás csak olyan kistermelők számára nyújtható, akik maguk termesztik a gyapotot,

ELFOGADTA EZT A RENDELETET:

1. cikk

A 2048/90/EGK rendelet a következőképpen módosul:

1. A 2. cikk (1) bekezdése a következő c) ponttal egészül ki:

"c) amelyeket a kérelmező a termény saját maga által történő termesztésére használ, és amennyiben az a) pontban említett műveleteket ő maga végezte el, vagy az ő felelősségére végezték el."

2. A 3. cikk (4) bekezdése a következő francia bekezdéssel egészül ki:

"- egy nyilatkozat arról, hogy a területet a bejelentő saját maga művelte meg."

3. A 3. cikk a következő (5) bekezdéssel egészül ki:

"(5) A tagállam kérésére a kérelmezőknek a tagállam számára kielégítő bizonyítékot kell bemutatniuk arról, hogy a 2. cikk (1) bekezdésének c) pontjában meghatározott feltételek teljesülnek."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ezt a rendeletet az 1994/95-ös gazdasági évtől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1994. július 27-én.

a Bizottság részéről

René STEICHEN

a Bizottság tagja

1 HL L 215., 1992.7.30., 13. o.

2 HL L 116., 1990.5.8., 1. o.

3 HL L 270., 1993.10.30., 65. o.

4 HL L 187., 1990.7.19., 29. o.
A Tanács 3163/94/ESZAK, EK, Euratom rendelete

(1994. december 19.)

az Európai Közösségeknek, a Közösségek kiváltságairól és mentességeiről szóló jegyzőkönyv 12. cikke, 13. cikke második bekezdése és a 14. cikke rendelkezéseinek hatálya alá tartozó tisztviselői és egyéb alkalmazottai kategóriáinak megállapításáról szóló 549/69/Euratom, ESZAK, EGK tanácsi rendelet módosításáról

AZ EURÓPAI UNIÓ TANÁCSA,

tekintettel az Európai Közösségek egységes Tanácsát és egységes Bizottságát létrehozó szerződésre, és különösen annak 28. cikke első bekezdésére,

tekintettel az Európai Közösségek kiváltságairól és mentességeiről szóló jegyzőkönyvre, és különösen annak 16. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Számvevőszék véleményére [3],

tekintettel a Bíróság véleményére [4],

mivel indokolt a Európai Közösségeknek, a Közösségek kiváltságairól és mentességeiről szóló jegyzőkönyv 12. cikke, 13. cikke második bekezdése és 14. cikke rendelkezéseinek hatálya alá tartozó tisztviselői és egyéb alkalmazottai kategóriáinak meghatározásáról szóló, 1969. március 25-i 549/69/Euratom, ESZAK, EGK tanácsi rendelet [5] alkalmazásának kiterjesztése az Európai Beruházási Alapra a célból, hogy az Európai Beruházási Alap szerveinek tagjai, illetve az Alap alkalmazottai a rájuk háruló feladatok és kötelezettségek, illetve sajátos helyzetük nyomán élvezhessék ugyanazon kiváltságokat, mentességeket és lehetőségeket,

ELFOGADTA EZT A RENDELETET:

1. cikk

"4b. cikk

A jegyzőkönyv 12. cikkében, 13. cikkének második bekezdésében és 14. cikkében biztosított kiváltságok és mentességek az e rendelet 1., 2. és 3. cikkében meghatározottakkal megegyező feltételekkel és határok között vonatkoznak:

- az Európai Beruházási Alap szerveinek tagjaira, az e minőségben rájuk háruló kötelezettségek ellátása vonatkozásában,

- az Európai Beruházási Alap alkalmazottaira,

- az Európai Beruházási Alap által fizetett rokkantsági, öregségi és túlélő hozzátartozói nyugdíjban részesülő személyekre."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1994. december 19-én.

a Tanács részéről

az elnök

K. Kinkel

[1] HL C 162., 1994.6.14., 9. o.

[2] HL C 323., 1994.11.21.

[3] HL C 291., 1994.10.19., 19. o.

[4] 1994. október 7-i vélemény (a Hivatalos Lapban még nem tették közzé).

[5] HL L 74., 1969.3.27., 1. o. A legutóbb a 3607/93/Euratom, ESZAK, EK rendelettel (HL L 332., 1993.12.31., 11. o.) módosított rendelet.

--------------------------------------------------
A Tanács 3294/94/EK rendelete

(1994. december 22.)

a Kábítószerek és a Kábítószer-függőség Európai Megfigyelőközpontjának létrehozásáról szóló 302/93/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 235. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a Tanács 1993. február 8-án elfogadta a Kábítószerek és a Kábítószerfüggőség Európai Megfigyelőközpontjának létrehozásáról szóló 302/93/EGK rendeletet [3];

mivel össze kell hangolni a Közösség által felállított szervekre vonatkozó pénzügyi rendelkezéseket;

mivel ennek az összehangolási igénynek a figyelembevétele érdekében módosítani kell a fent említett rendeletnek a megfigyelőközpontra vonatkozó pénzügyi rendelkezésekről szóló 11. cikkét;

mivel az Európai Közösségek általános költségvetésére alkalmazandó 1977. december 21-i költségvetési rendelet [4] 130. cikke szerint a megfigyelőközpont belső pénzügyi szabályainak elfogadásakor a lehető legmesszebbmenőkig figyelembe kell venni a költségvetési rendelet rendelkezéseit,

ELFOGADTA EZT A RENDELETET:

1. cikk

"(12) A Számvevőszék véleményének kézhezvételét követően az igazgatóság elfogadja a belső pénzügyi rendelkezéseket, amelyek megállapítják különösen a megfigyelőközpont költségvetésének elkészítésére és végrehajtására vonatkozó részletes szabályokat."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1994. december 22-én.

a Tanács részéről

az elnök

H. Seehofer

[1] HL C 225., 1993.8.20., 3. o.

[2] HL C 61., 1994. 2.28., 241. o.

[3] HL L 36., 1993.2.12., 1. o.

[4] HL L 356., 1977.12.31., 1. o. A legutóbb az 1923/94/ESZAK, EK, Euratom rendelettel (HL L 198., 1994.7.30., 4. o.) módosított rendelet.

--------------------------------------------------
A Bizottság 852/94/EK rendelete

(1994. április 15.)

a komló minősítésére vonatkozó részletes szabályok megállapításáról szóló 890/78/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3124/92/EGK rendelettel [1] módosított, a komló piacának közös szervezéséről szóló, 1971. július 26-i 1696/71/EGK tanácsi rendeletre [2] és különösen annak 2. cikke (5) bekezdésére,

mivel a legutóbb az 1987/93/EGK rendelettel [3] módosított, a komló minősítéséről szóló, 1977. július 19-i 1784/77/EGK tanácsi rendelet [4] 8. cikkének (1) és (2) bekezdése meghatározza azokat a feltételeket, amelyek mellett a komlófajtákat a forgalomban lévő termékek tekintetében keverni lehet; mivel azonban az említett szabály a sörgyárakban a sörgyárak saját használatára készült keverékeiről nem rendelkezik, mivel ezek a termékek nincsenek kereskedelmi forgalomban; mivel az 1784/77/EGK rendelet 1. cikke (1) bekezdésének e) pontja folytán a sörgyárak mentesek a kötelező minősítési eljárás alól annak érdekében, hogy ne korlátozzák alaptalanul azok szabadságát saját vállalkozásuk gyakorlásában; mivel annak érdekében, hogy megakadályozzák a kevert komlófajtákból készült termékek piacra jutását, említést kell tenni ezen termékek csomagolásának tilalmáról, valamint az azokat kísérő dokumentumokról;

mivel ezért módosítani kell a legutóbb a 2928/93/EGK rendelettel [5] módosított 890/78/EGK bizottsági rendeletet [6];

mivel az e rendeletben előírt rendelkezések összhangban vannak a Komlópiaci Irányítóbizottság véleményével,

ELFOGADTA EZT A RENDELETET:

1. cikk

A 890/78/EGK rendelet 10. cikkének c) pontja a következő szöveggel egészül ki:

"Komlókeverékek esetén a dokumentumon és a csomagoláson a következő kiegészítő megjelölést kell feltüntetni:

"Saját használatra készült komlókeverék; kereskedelmi forgalomba nem hozható.""

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1994. április 15-én.

a Bizottság részéről

René Steichen

a Bizottság tagja

[1] HL L 313., 1992.10.30., 1. o.

[2] HL L 175., 1971.8.4., 1. o.

[3] HL L 182., 1993.7.24., 1. o.

[4] HL L 200., 1977.8.8., 1. o.

[5] HL L 265., 1993.10.26., 4. o.

[6] HL L 117., 1978.4.29., 43. o.

--------------------------------------------------
A Bizottság 2813/94/EK rendelete

(1994. november 18.)

a 2019/93/EGK tanácsi rendeletnek a hagyományos olívatermelő területeken található olajfaligetek gondozása tekintetében történő alkalmazása részletes szabályainak megállapításáról szóló 2837/93/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 822/94/EK bizottsági rendelettel [1] módosított, az egyes mezőgazdasági termékek vonatkozásában a kisebb égei-tengeri szigetek javára hozott egyedi intézkedésekről szóló, 1993. július 19-i 2019/93/EGK tanácsi rendeletre [2] és különösen annak 11. cikke (2) bekezdésére,

mivel a 3499/93/EK rendelettel módosított [3], 1993. október 18-i 2837/93/EGK bizottsági rendelet [4] meghatározza a minimális olajfasűrűséget a támogatásra jogosult területeken;

mivel a támogatási rendszer alkalmazásának tapasztalatai azt mutatják, hogy ez a rendelkezés nem érte el azt a célt, hogy kizárja a támogatásból azokat a területeket, amelyek a fák alacsony sűrűsége miatt nem minősülhettek volna valódi olajfaligetnek; mivel következésképpen a fák magasabb minimális sűrűségéről s ennek kiszámítási módjáról kell rendelkezni;

mivel az e rendeletben előírt intézkedések összhangban állnak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

A 2837/93/EGK rendelet 1. cikkének a) pontja helyébe a következő rendelkezés lép:

"a) amelyeken az állománysűrűség legalább 80 fa/hektár. A sűrűséget valamennyi olajfával beültetett mezőgazdasági hasznosítású területre vonatkozóan ki kell számítani;"

.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ezt a rendeletet 1995. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1994. november 18-án.

a Bizottság részéről.

René Steichen

a Bizottság tagja

[1] HL L 95., 1994.4.14., 1. o.

[2] HL L 184., 1993.7.27., 1. o.

[3] HL L 319., 1993.12.21., 22. o.

[4] HL L 260., 1993.10.19., 5. o.

--------------------------------------------------
A Tanács 356/95/EK rendelete

(1995. február 20.)

a nemzetközi kereskedelmi szabályok, különösen a Kereskedelmi Világszervezet égisze alatt kialakított kereskedelmi szabályok alapján a Közösséget megillető jogok gyakorlásának biztosítása érdekében a közös kereskedelmi politika területén követendő közösségi eljárások megállapításáról szóló 3286/94/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó Szerződésre, és különösen annak 113. cikkére,

tekintettel a Bizottság javaslatára,

mivel a Tanács a 3286/94/EK [1] rendelettel elfogadta a közösségi eljárásokat a Közösséget a nemzetközi kereskedelempolitikai szabályok alapján megillető jogok gyakorlásának biztosítása érdekében;

mivel a 3286/94/EK rendelet 15. cikkének (2) bekezdése hatályon kívül helyezte a közös kereskedelempolitika különösen a tiltott kereskedelmi gyakorlattal szembeni védelem vonatkozásában történő megerősítéséről szóló, 1984. szeptember 17-i 2641/84/EGK tanácsi rendeletet [2];

mivel a hivatkozott rendelet 16. cikkének (1) bekezdése alapján a 3286/94/EK rendeletet az 1995. január 1. után kezdeményezett eljárásokban kell alkalmazni.

mivel ezért indokolt a 3286/94/EK rendelet 15 cikke (2) bekezdésének és 16. cikke (1) bekezdésének módosítása annak egyértelmű kijelentésére, hogy a 3286/94/EK rendeletet alkalmazni kell az 1995. január 1-jén függőben levő azon eljárásokban is, amelyek vonatkozásában a közösségi vizsgálati eljárás már befejeződött,

ELFOGADTA EZT A RENDELETET:

1. cikk

A 3286/94/EK rendelet a következőképpen módosul:

1. A 15. cikk (2) bekezdése helyébe az alábbi rendelkezés lép:

"(2) A 2641/84/EGK rendelet hatályát veszti. A hatályon kívül helyezett rendeletre való minden hivatkozást erre a rendeletre való hivatkozásnak kell tekinteni."

2. A 16. cikk helyébe az alábbi rendelkezés lép

"16. cikk

Hatálybalépés

Ez a rendelet 1996. január 1-jén lép hatályba.

A rendeletet a hatálybalépés napját követően kezdeményezett eljárásokban, valamint az azon napon függőben levő azon eljárásokban kell alkalmazni, amelyekkel kapcsolatban a közösségi vizsgálati eljárások már befejeződtek."

2. cikk

Ez a rendelet az Európai Közösségek Hivatalos Lapjában való kihirdetésének napját követő napon lép hatályba.

A rendeletet 1995. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. február 20-án

a Tanács részéről

az elnök

E. Alphandéry

[1] HL L 349., 1994.12.31., 7. o.

[2] HL L 252., 1984.9.29., 1. o. A legutóbb az 522/94/EK rendelettel (HL L 66., 1994.3.10., 10. o.) módosított rendelet.

--------------------------------------------------
A Tanács 1366/95/EK rendelete

(1995. június 12.)

a 3906/89/EGK rendeletnek a gazdasági támogatás Horvátországra történő kiterjesztésére irányuló módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 235. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a 3906/89/EGK rendelet [3] tartalmazza azon gazdasági és humanitárius természetű támogatásról szóló rendelkezéseket, amely támogatás célja a gazdasági és társadalmi reformok segítése egyes közép- és kelet-európai országokban;

mivel a szóban forgó rendelet melléklete felsorolja azon országokat, amelyek ilyen támogatásban részesülhetnek;

mivel figyelembe véve Horvátország függetlenségét, ezen országot fel kell venni a kedvezményezettek listájára, hogy részesülhessen a 3906/89/EGK rendelet szerinti támogatásban;

mivel azon feltételek, amelyek lehetővé teszik, hogy Horvátország a kedvezményezett országok közé kerüljön, mára teljesítettnek tekinthetők;

ELFOGADTA EZT A RENDELETET:

1. cikk

A 3906/89/EGK rendelet mellékletében szereplő lista kiegészül a következő országgal: "Horvátország".

2. cikk

Ez a rendelet az Európai Közösségek Hivatalos Lapjában való kihirdetést követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1995. június 12-én.

a Tanács részéről

az elnök

H. de Charette

[1] HL C 360., 1994.12.17., 21. o.

[2] HL C 126., 1995.5.22.

[3] HL L 375., 1989.12.23., 11. o. A legutóbb az 1764/93/EGK rendelettel (HL L 162., 1993.6.30., 1. o.) módosított rendelet.

--------------------------------------------------
A Bizottság 2739/95/EK rendelete

(1995. november 28.)

a kiviteli engedélyek rendszerének a sertéshúságazatban történő megvalósítására vonatkozó részletes szabályok megállapításáról szóló 1370/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az Ausztria, Finnország és Svédország csatlakozási okmányával és a 3290/94/EK rendelettel [1] módosított, a sertéshús piacának közös szervezéséről szóló, 1975. október 29-i 2759/75/EGK tanácsi rendeletre [2] és különösen annak 8. cikke (2) bekezdésére és 13. cikke (12) bekezdésére,

mivel a Bizottság 1370/95/EK rendelete [3] részletes szabályokat állapít meg a kiviteli engedélyek rendszerének a sertéshúságazatban történő megvalósítására;

mivel annak érdekében, hogy az exportőrök számára biztosítani lehessen a kiviteli engedélyekhez való egyenlő hozzáférését, a kérelmek hétfőtől szerdáig tartó benyújtási időszakát egy nappal meg kell hosszabbítani, ha azok a napok a tagállam illetékes hatóságai számára munkaszüneti napok;

mivel az ebben a rendeletben előírt intézkedések összhangban vannak a Sertéshúspiaci Irányítóbizottság véleményével,

ELFOGADTA EZT A RENDELETET:

1. cikk

Az 1370/95/EK rendelet a következőképpen módosul:

1. a 3. cikk (1) bekezdése a következő albekezdéssel egészül ki:

"Mindamellett ha ez a három nap a tagállam illetékes hatóságai számára munkaszüneti nap, a szóban forgó tagállamban a kérelmeket az ezt az időszakot követő csütörtökön is be lehet nyújtani.";

2. a 7. cikk (1) bekezdésének bevezető fordulata helyébe a következő rendelkezés lép:

"(1) A tagállamok minden szerdán 13 órától vagy a 3. cikk (1) bekezdése második albekezdésének alkalmazása esetén minden csütörtökön 13 órától faxon közlik a Bizottsággal a megelőző időszakra vonatkozóan:";

3. a II. mellékletben a "… hétfőtől … szerdáig" szavakat el kell hagyni.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet egészében kötelező és közvetlenül alkalmazandó valamennyi tagállamban.

Kelt Brüsszelben, 1995. november 28-án.

a Bizottság részéről

Franz Fischler

a Bizottság tagja

[1] HL L 349., 1994.12.31., 105. o.

[2] HL L 282., 1975.11.1., 1. o.

[3] HL L 133., 1995.6.17., 9. o.

--------------------------------------------------
A Bizottság 737/95/EK rendelete

(1995. március 30.)

a grönlandi laposhal valamely tagállam lobogója alatt hajózó hajók általi halászatának megszüntetéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a közös halászati politika ellenőrző rendszerének létrehozásáról szóló, 1993. október 12-i 2847/93/EGK tanácsi rendeletre [1] és különösen annak 21. cikkének (3) bekezdésére,

mivel a tagállamok között a norvég kizárólagos gazdasági övezetben és a Jan Mayen-sziget körüli halászati övezetben halászó hajókra vonatkozó fogási kvótáknak az 1995. március 31-ig tartó időszakra érvényes elosztásáról szóló, 1994. december 20-i 3377/94/EK tanácsi rendelet [2] az 1995. évre előírja a grönlandi laposhalra vonatkozó fogási kvótákat;

mivel a kvóta alá eső állomány fogásainak mennyiségi korlátozására vonatkozó rendelkezések betartásának biztosítása érdekében a Bizottságnak meg kell határoznia azt az időpontot, amikor az adott tagállam lobogója alatt hajózó hajók fogásai alapján kimerítettnek tekintik az adott tagállam kvótáját;

mivel a Bizottsággal közölt adatok szerint az ICES I. és IIa., IIb. körzetben (az északi szélesség 62o-tól északra fekvő norvég vizek) a valamelyik tagállam lobogója alatt hajózó vagy ott bejegyzett hajóknak a grönlandi laposhal fogásai elérték az 1995. évre megállapított kvótát,

ELFOGADTA EZT A RENDELETET:

1. cikk

Az ICES I. és IIa., IIb. körzetben (az északi szélesség 62o-tól északra fekvő norvég vizek) a valamelyik tagállam lobogója alatt hajózó vagy ott bejegyzett hajóknak a grönlandi laposhal fogásaira vonatkozóan az 1995. évre megállapított kvótát kimerítettnek tekintik.

Az ICES I. és IIa., IIb. körzetben (az északi szélesség 62o-tól északra fekvő norvég vizek) a valamelyik tagállam lobogója alatt hajózó vagy ott bejegyzett hajóknak tilos a grönlandi laposhal halászása, valamint tilos az e rendelet hatálybalépése után fogott készletek fedélzeten tartása, átrakodása és kirakodása.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. március 30-án.

a Bizottság részéről

Emma Bonino

a Bizottság tagja

[1] HL L 261., 1993.10.20., 1. o.

[2] HL L 363., 1994.12.31., 122. o.

--------------------------------------------------